Palas San Steffan

Adeilad yn Llundain sy'n gartref i Senedd y Deyrnas Unedig yw Palas San Steffan. Mae'r senedd honno yn cynnwys dwy siambr – Tŷ'r Arglwyddi a Thŷ'r Cyffredin: yma mae'r ddau yn cwrdd. Mae'r palas wedi'i leoli ar lan Afon Tafwys yn ardal Westminster yn Llundain. A. W. N. Pugin a Syr Charles Barry oedd penseiri yr adeilad Fictoraidd. Mae'r adeilad yn agos i swyddfeydd pwysig y  llywodraeth yn Whitehall hefyd.

Ynghyd ag Abaty Westminster ac Eglwys Santes Marged, Westminster, sy'n sefyll ar yr un safle o arwyddocâd hanesyddol a symbolaidd, mae'r Palas ar restr UNESCO o Safleoedd Treftadaeth y Byd ers 1987.

Cyfeiriadau

Categori:Adeiladau ac adeiladwaith yn Ninas Westminster 
Categori:Adeiladau rhestredig Gradd I Llundain
Categori:Pensaernïaeth Fictoraidd
Categori:Safleoedd Treftadaeth y Byd yn Lloegr
Categori:Senedd y Deyrnas Unedig